EELNÕU
NARVA LINNAVALITSUS
KORRALDUS
Narva									____.06.2022.a nr _____-k
Avaliku konkursi Narva Linna Arenduse ja Ökonoomika Ameti 
direktori vabaneva ametikoha täitmiseks luhtunuks tunnistamine
1. Asjaolud ja menetluse käik
Narva Linnavalitsuse 30.03.2022 korraldusega nr 259-k kuulutati välja avalik konkurss Narva Linna Arenduse ja Ökonoomika Ameti direktori vabaneva ametikoha täitmiseks ja kinnitati konkursikomisjoni koosseis. Konkursil osalemiseks määratud tähtajaks 25.04.2022 laekusid sooviavaldused 9 kandideerijalt. Nendest 3 esitasid kõik konkursil nõutud dokumendid.
Konkursi nõuetele vastavate kandidaatide vähesuse tõttu Narva Linnavalitsuse 28.04.2022 korraldusega nr 335-k pikendati konkursi tähtaega kuni 14.05.2022. Informatsioon konkurssi tähtaja pikendamisest oli kirjalikult edastatud sooviavaldusi esitanud kandidaatidele. Ajavahemikul 26.04.-14.05.2022 konkursile esitasid dokumendid veel 2 kandidaati ning üks kandidaat täiendas oma varem esitatud dokumente.
Konkursil osalemiseks määratud lõpptähtajaks 14.05.2022 olid laekunud 11 sooviavaldust. Nendest 7 on läbi vaatamata jätnud nõutud dokumentide mitteesitamise tõttu.
Konkursikomisjoni 20.05.2022 koosolekul otsustati lubada vestlusvooru vaid kaks kandidaati, kuna teise kahe kandidaate töökogemus, teadmised või oskused ei vastanud konkursil nõutud tingimustele.
Läbiviidud 31.05.2022 vestlusvooru tulemusena selgus, et ühegi kandidaadi töökogemus, teadmised ja oskused ei vastanud teenistusülesannete täitmiseks kehtestatud nõuetele määral, mis võimaldanuks neil teenistusülesandeid täita parimal võimalikul viisil.
Konkursikomisjon otsustas oma 31.05.2022 koosolekul loobuda kandidaadi esitamisest Narva Linna Arenduse ja Ökonoomika Ameti direktori ametikohale nimetamiseks. Seetõttu tuleb kuulutada konkurss luhtunuks.
2. Õiguslikud alused
Avaliku teenistuse seaduse § 19 lõige 1 punkti 2 kohaselt konkurss loetakse luhtunuks, kui ametisse nimetamise õigust omav isik loobus ametikohale asumise ettepaneku tegemisest põhjusel, et ühegi kandidaadi haridus, töökogemus, teadmised ja oskused ei vastanud teenistusülesannete täitmiseks kehtestatud nõuetele määral, mis võimaldanuks tal teenistusülesandeid täita parimal võimalikul viisil. 
3. Otsus
Tunnistada luhtunuks Narva Linnavalitsuse 30.03.2022 korraldusega nr 259-k väljakuulutatud avalik konkurss Narva Linna Arenduse ja Ökonoomika Ameti direktori vabaneva ametikoha täitmiseks.
4. Rakendussätted
4.1. Korraldust võib vaidlustada Tartu Halduskohtu Jõhvi kohtumajas 30 päeva jooksul arvates otsuse teatavakstegemisest.
4.2. Korraldus jõustub seadusega sätestatud korras.

